Naiha Khiljee: ”Din stemme”

Makkerskabsgrupper

I skal både fortolke digtet verbalt og mundtligt. Følg denne opskrift:

**Forberedelsen**:

Hvem skriver noter til jeres analyse i et google dokument, der deles med alle gruppemedlemmer?

**A: Indholdet:**

1. Læs samlingens første digt (”Din stemme” – se næste side) og snak først frit om, hvad digtet siger om stemmen.

**B: Sproget**

1. Hvilken form står verberne i, og hvilken betydning har det?
2. Alle verselinjer rummer præpositioner – hvilken effekt har det, at hun bruger så mange præpositioner
3. Digtet består af 10 verselinjer, hvoraf den sidste linje står alene. De fleste linjer har den samme syntaktiske struktur, men 3 linjer adskiller sig fra majoriteten – hvilke. Og hvordan vil I karakterisere dem?
4. Hvad betyder det for digtets udtryk, at der ingen tegnsætning er?

**C: Indholdet**

1. Gå digtet igennem linje for linje og forklar, hvad stemmen fremstilles som, fx i første linje ”Find den frem” – her fremstilles den som en genstand, men har gemt væk, men som man skal finde og give fornyet opmærksomhed.
2. Hvorfor tror I digteren vælger at fremstille stemmen som noget andet end en stemme – hvilke nye betydninger tildeles stemmen?
3. Hvordan tolker I udsagnet ”Spejlet er tilskueren, der gør som du vil”? Spejlet personificeres her – ved I hvad en personifikation er?
4. Hvordan tolker I de sidste to linjer?

**4: Højtlæsningen**

1. Bestemt grundstemningen i digtet: glad, højstemt, trist, neutral eller andet?
2. Fordel forskellige grundstemninger imellem jer og læs digtet højt så stemningen er tydelig. Diskuter hvad det betyder for indholdet.
3. Eksperimenter derefter jer frem til, hvad I mener er en eksemplarisk fortolkning af digtet mundtligt.
* Vær detaljeorienteret – hver linje skal tolkes meningsfuldt.
* Brug bevidst jeres stemmes virkemidler på en måde så indholdet understreges.

Oversigt over stemmens virkemidler

* **Frasering**: Måden vi fremfører et udsagn på, så det fremstår som en naturlig helhed. Vi kan ændre på fraseringen ved at lave variationer i hastigheden, volumenen og sammenbindingen af de enkelte ord
* **Pause**: Pause(r) markerer afgrænsning af fraserne og kan have varierende længde.
* **Tryk**: Ved tryk fremhæves vigtige ord eller stavelser i frasen, hvilket også skaber dynamik i kommunikationen.
* **Intonation**: Den opadgående og nedadgående tonegang i vores stemme, også kaldet sætningsmelodien.
* **Artikulation**: Artikulation er den måde, vi udtaler ord på.
* **Tempo:** Hastigheden i talen. Taletempoet tilpasses indholdet og situationen.
* **Rytme:** Afvekslende sætningslængde, rim, gentagelse og betoning af ord kan understøtte rytmen.
* **Volumen:** Den lydstyrke, vi taler med.

Din stemme

Find den frem

Støv den af

Pres fnugrullen frem og tilbage

Prøv den på

Tal den til

Spejlet er tilskueren der gør som du vil

Vis den frem

Leg med sproget

Det er tidløst at stå for noget

Tro mig når jeg siger, det klæ’r dig